ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 112.97 કરોડ લોકોને રસી આપવામાં આવી
ભારતમાં સક્રિય કેસનું ભારણ 1,30,793 થયું, 525 દિવસમાં સૌથી ઓછું
સક્રિય કેસ કુલ કેસનાં 1% કરતા ઓછા છે, હાલમાં 0.38% છે, માર્ચ 2020 પછી સૌથી ઓછા
સાજા થવાનો દર હાલમાં 98.27% નોંધાયો, માર્ચ 2020 પછીથી સૌથી વધુ
છેલ્લા 24 કલાકમાં 11,971 દર્દીઓ સાજા થયા, કુલ વધીને 3,38,61,756 દર્દીઓ સાજા થયા
છેલ્લા 24 કલાકમાં ભારતમાં 8,865 નવા કેસ નોંધાયા, 287
દૈનિક પોઝિટિવીટી દર 0.80% પહોંચ્યો, છેલ્લા 43 દિવસથી 2% કરતા ઓછો
સાપ્તાહિક પોઝિટિવીટી દર છેલ્લા 53 દિવસથી 2% કરતા ઓછો થઈ ગયો છે, હાલમાં 0.97% છે
કુલ 62.57 કરોડ પરીક્ષણો કરવામાં આવ્યા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 222
માનવ સંસાધન વિકાસ મંત્રાલય
શિક્ષણ મંત્રાલયે ભાષા પ્રમાણપત્ર સેલ્ફી અભિયાન શરૂ કર્યું
શિક્ષણ મંત્રાલયે સાંસ્કૃતિક વિવિધતાને પ્રોત્સાહિત કરવા અને બહુભાષાવાદને પ્રોત્સાહન આપવા અને એક ભારત શ્રેષ્ઠ ભારતની ભાવનાને પ્રોત્સાહન આપવા માટે 'ભાષા પ્રમાણપત્ર સેલ્ફી' અભિયાન શરૂ કર્યું છે.
ભાષા પ્રમાણપત્ર સેલ્ફી પહેલનો ઉદ્દેશ્ય શિક્ષણ મંત્રાલય અને MyGov India દ્વારા વિકસિત ભાષા સંગમ મોબાઇલ એપ્લિકેશનને પ્રોત્સાહન આપવાનો છે. એપ્લિકેશનનો ઉપયોગ કરીને, લોકો 22 જેટલી ભારતીય ભાષાઓમાં દૈનિક ઉપયોગના 100+ વાક્યો શીખી શકે છે. એક ભારત શ્રેષ્ઠ ભારતના નેજા હેઠળ આ પહેલ લોકો ભારતીય ભાષાઓમાં મૂળભૂત વાર્તાલાપ કૌશલ્ય પ્રાપ્ત કરે તે સુનિશ્ચિત કરવાનો ઉદ્દેશ્ય હશે. આને હાંસલ કરવા માટે, 75 લાખ લોકો મૂળભૂત વાર્તાલાપ કૌશલ્ય પ્રાપ્ત કરવાનું લક્ષ્ય નિર્ધારિત કરવામાં આવ્યું છે.
'ભાષા પ્રમાણપત્ર સેલ્ફી' પહેલ લોકોને #BhashaCertificateSelfie હેશટેગનો ઉપયોગ કરીને તેમના સોશિયલ મીડિયા એકાઉન્ટ્સમાંથી પ્રમાણપત્ર સાથે તેમની સેલ્ફી અપલોડ કરવા માટે પ્રોત્સાહિત કરી રહી છે.
વપરાશકર્તાએ Android અને iOS બંને સંસ્કરણોમાં ઉપલબ્ધ મોબાઇલ એપ્લિકેશન ડાઉનલોડ કરી, 22 અનુસૂચિત ભારતીય ભાષાઓમાંથી કોઈપણ ભાષા પસંદ કરી, તમામ સ્તરો પૂર્ણ કર્યા બાદ જ શિક્ષણ મંત્રાલય દ્વારા અધિકૃત પ્રમાણપત્ર પ્રાપ્ત કરી શકશે.
સરદાર વલ્લભભાઈ પટેલની જન્મજયંતી નિમિત્તે દર વર્ષે 31 ઓક્ટોબરે ઉજવવામાં આવતા રાષ્ટ્રીય એકતા દિવસની યાદમાં શિક્ષણ અને કૌશલ્ય વિકાસ મંત્રી શ્રી ધર્મેન્દ્ર પ્રધાન દ્વારા ભાષા સંગમ મોબાઈલ એપ લોન્ચ કરવામાં આવી હતી.
ભાષા સંગમ મોબાઈલ એપના લોન્ચ દરમિયાન, કેન્દ્રીય શિક્ષણ મંત્રી શ્રી ધર્મેન્દ્ર પ્રધાને કહ્યું હતું કે રાષ્ટ્રીય શિક્ષણ નીતિ 2020 ભારતીય ભાષાઓના પ્રચાર પર ભાર મૂકવાના વિઝનની રૂપરેખા આપે છે. આગળ જતાં, ઔપચારિક ક્રેડિટ-કમાણી પ્રણાલી સાથે ભાષા શિક્ષણને કૌશલ્ય તરીકે પ્રોત્સાહન આપવામાં આવશે, તેમ તેમણે ઉમેર્યું હતું.
એન્ડ્રોઇડ લિંક: https://play.google.com/store/apps/details?id=com.multibhashi.mygov.mygov_app
iOS લિંક: https://apps.apple.com/in/app/bhasha-sangam/id1580432719
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 279
મંત્રીમંડળ
મંત્રીમંડળે આગામી સપ્તાહે સ્પેનમાં યોજાનારી યુએન જળવાયુ પરિવર્તન અંગેની કોન્ફરન્સ માટે ભારતના અભિગમને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે આજે સ્પેનમાં મેડ્રીડ ખાતે તા. 2 થી 13 ડિસેમ્બર, 2019 દરમિયાન  યોજાનાર યુનાઈડ નેશન્સ ફ્રેમવર્ક કન્વેનશન ઓન ક્લાયમેટ ચેન્જ ની 25મી કોન્ફરન્સ ઓફ પાર્ટીઝ  અંગે ભારત તરફથી વાટાઘાટો વલણ અંગે મંજૂરી આપવામાં આવી હતી.
ભારતીય પ્રતિનિધી મંડળની આગેવી માન. પર્યાવરણ, વન અને જળવાયુ પરિવર્તન વિભાગના મંશ્રી શ્રી પ્રકાશ જાવડેકર લેશે. COP 25 એ એક મહત્વની કોન્ફરન્સ છે. કારણ કે તેમાં વિવિધ દેશો 2020 અગાઉના સમયથી 2020 પછીના ગાળાના પેરિસ કરાર હેઠળ કઈ રીતે આગળ વધુ તે અંગે માર્ગદર્શક સિધ્ધાંતો અને યુએનએફસીસીસીની જોગવાઈઓ મુજબ સમાનતા ઉપરાંત સામાન્ય છતાં અલગ અલગ જવાબદારીઓ અને સંબંધિત ક્ષમતા અનુસાર ભારતનુ વલણ નક્કી કરાયુ છે.
જળવાયુ પરિવર્તન અંગે ભારતની આગેવાની સ્પષ્ટ છે અને દુનિયાભરમાં માન્યતા પ્રાપ્ત છે. ભારત સરકારે જળવાયુ પરિવર્તન અંગેની સમસ્યાઓ હલ કરવા માટે માન. પ્રધાનમંત્રી શ્રી નરેન્દ્ર મોદીના નેતૃત્વમાં કેટલાક પ્રયાસો હાથ ધર્યા છે. આ પ્રયાસો જળવાયુ પરિવર્તન અંગે પગલાં ભરવાની ભારતની કટિબદ્ધતા અને મહેચ્છા વ્યક્ત કરે છે. સંયુક્ત રાષ્ટ્રના મહાસચિવે તાજેતરમાં યોજેલી જળવાયુ સમિટમાં પ્રધાનમંત્રીએ રિન્યુએબલ એનર્જીનો લક્ષ્યાંક 450 ગીગાવોટ સુધી લઈ જવાના ભારતના આયોજનનો અને સમાનતા તથા CBDR-RCના આધારે જવાબદારી પૂર્વક પગલાં લેવાનો અનુરોધ કર્યો હતો. ભારતે સૌર ઉર્જા વધુ સૌર ઉર્જા પેદા કરવાના તેના પ્રયાસોનો આંતરરાષ્ટ્રીય સૌરઊર્જા સંગઠન  મારફતે ખ્યાલ આપ્યો હતો.
આંતરાષ્ટ્રીય સૌરઊર્જા સંગઠન ઉપરાંત જળવાયુ પરિવર્તન સામે પગલાં લેવા ભારત દ્વારા બે નવા પ્રયાસો હાથ ધરવામાં આવ્યા છે, જેમાં કુદરતી આફતો સામે ટકી શકે તેવી માળખાગત સુવિધાઓ સ્થાપવા માટે જોડાણ કે જે હવામાન અંગે જ્ઞાનના વિવિધ પાસાંના આદાન-પ્રદાનનાં મંચ તરીકે કામ કરશે. આ ઉપરાંત ભારત અને સ્વીડન દ્વારા સંયુક્તપણે શરૂ કરાયેલા 'લીડરશિપ ગ્રુપ ઓફ ઈન્ડસ્ટ્રી ટ્રાન્ઝીશન' નો સમાવેશ થાય છે જે વિવિધ દેશોની સરકારો અને ખાનગી ક્ષેત્રને ટેકનોલોજી ઈનોવેશન મારફતે કાર્બનનો ઓછી વૃધ્ધિ થાય તેવા પ્રયાસો માટે સાથે મળીને કામ કરવા માટે મંચ પૂરો પાડશે.
ભારત પોતાના પ્રયાસો અંગે ખૂબ જ આશાવાદી છે અને ભારપૂર્વક જણાવે છે કે વિકસેલા દેશોએ મહત્વાંકાંક્ષી પગલાંની આગેવાની લેવી જોઈએ અને વર્ષ 2020 સુધીમાં 100 અબજ યુએસ ડોલર ઉભા કરવા અંગેનાં તેમનાં કલાઈમેટ ફાયનાન્સનાં વચનો ક્રમશ: પૂર્ણ કરવાં જોઈએ અને એનસીડીઝ મારફતે તેમનાં ભવિષ્યનાં પગલાં અંગે પક્ષકારોને જાણ કરવી જોઈએ. વિકસિત દેશો ભારત વર્ષ 2020 પૂર્વેના સમય માટેનાં વચનો પૂર્ણ કરાય અને 2020 પૂર્વેના સમય માટેની ખૂટતી કડીઓને કારણે વર્ષ 2020 પછી વિકસિત દેશો ઉપર વધુ બોજ પડે નહી તે બાબત ઉપર ભાર મુકી રહ્યું છે.
એકંદરે ભારત વિકાસના લાંબા ગાળાના ઉદ્દેશો હલ થાય તે માટે રચનાત્મક અને હકારાત્મક અભિગમ સાથે વાટાઘાટોમાં જોડાવા બાબતે આશાવાદી છે.
DK/DS/GP/RP
(Visitor Counter : 195
મંત્રીમંડળ
મંત્રીમંડળે ભારત અને પેરાગ્વે વચ્ચે પ્રવાસન ક્ષેત્રે મજબૂત સહયોગ માટે થયેલા સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીના નેતૃત્ત્વ હેઠળ કેબિનેટ દ્વારા ભારત અને પેરાગ્વે વચ્ચે પ્રવાસન ક્ષેત્રે મજબૂત સહકાર માટે બંને દેશો વચ્ચે થયેલા સમજૂતી કરાર ને પાછલી અસરથી મંજૂરી આપવામાં આવી છે. આ MoU પર 27 સપ્ટેમ્બર 2019ના રોજ નવી દિલ્હીમાં હસ્તાક્ષર કરવામાં આવ્યા હતા.
MoUની મુખ્ય વિશેષતાઓ અને મુખ્ય હેતુઓ:
- પ્રવાસનક્ષેત્રે દ્વિપક્ષીય સહકારનું વિસ્તરણ કરવું;
- પ્રવાસન સંબંધિત માહિતી અને ડેટાનું આદાન-પ્રદાન કરવું;
- હોટેલ અને ટૂર ઓપરેટરો તેમજ એરલાઇન્સ સહિત પ્રવાસન ક્ષેત્રના હિતધારકો વચ્ચે પારસ્પરિક સહકારને પ્રોત્સાહન;
- માનવ સંસાધન વિકાસ ક્ષેત્રે સહકાર માટે વિનિમય પ્રોગ્રામ સ્થાપિત કરવા;
- પ્રવાસન અને આતિથ્ય ક્ષેત્રે રોકાણ;
- દ્વિ-માર્ગીય પ્રવાસનને પ્રોત્સાહન આપવા માટે ટૂર ઓપરેટરો/મીડિયા/મંતવ્ય આપનારાઓની વિનિમય મુલાકાતોનું આયોજન કરવું;
- પ્રચાર, માર્કેટિંગ ડેસ્ટિનેશન, વિકાસ અને વ્યવસ્થાપન ક્ષેત્રે બંનેના અનુભવોનું આદાન-પ્રદાન કરવું;
- એકબીજાના દેશોમાં મુસાફરી મેળા/પ્રદર્શનોમાં સહભાગીતા; અને
- સલામત, પ્રતિષ્ઠાપૂર્ણ અને ટકાઉક્ષમ પ્રવાસનને પ્રોત્સાહન આપવું.
લાભો:
ભારત અને પેરાગ્વે વચ્ચે થયેલા MoUથી બંને દેશોને પ્રવાસન ક્ષેત્રમાં પારસ્પરિક સહકાર વધારવા માટે સંસ્થાકીય પ્રણાલીતંત્રનું નિર્માણ કરવામાં મદદ મળી રહેશે. વધુમાં, તેનાથી ભારતને પેરાગ્વેથી આવતા વિદેશી પ્રવાસીઓની સંખ્યા વધારવામાં મદદ મળશે, જેના કારણે આર્થિક વિકાસ અને રોજગારી નિર્માણ થશે. તેનાથી વ્યાપક માળખા અને સહકારના ક્ષેત્રમાં તમામ હિતધારકોના પારસ્પરિક લાભ માટે લાંબાગાળાના પ્રવાસન સહકાર માટે અનુકૂળ પરિસ્થિતિઓનું નિર્માણ થશે. આ MoUની મદદથી તેમાં નિર્ધારિત કરવામાં આવેલા હેતુઓને સિદ્ધ કરી શકાય તેવી શ્રેષ્ઠ પ્રથાઓ અમલમાં મૂકી શકાશે અને માપદંડોનું અમલીકરણ કરી શકાશે.
DS/RP
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 93.99 કરોડ લોકોને રસી આપવામાં આવી
છેલ્લા 24 કલાકમાં ભારતમાં 19,740 નવા કેસ નોંધાયા
સક્રિય કેસ કુલ કેસનાં 1% કરતા ઓછા છે, હાલમાં 0.70% છે, માર્ચ 2020 પછી સૌથી ઓછા
ભારતમાં સક્રિય કેસનું ભારણ 2,36,643 થયું, 206 દિવસમાં સૌથી ઓછું
સાજા થવાનો દર હાલમાં 97.98% નોંધાયો, માર્ચ 2020 પછી સૌથી વધુ
છેલ્લા 24 કલાકમાં 23,070 દર્દીઓ સાજા થયા, કુલ વધીને 3,32,48,291 દર્દીઓ સાજા થયા
સાપ્તાહિક પોઝિટિવીટી દર છેલ્લા 106 દિવસથી 3% કરતા ઓછો થઈ ગયો છે, હાલમાં 1.62% છે
દૈનિક પોઝિટિવીટી દર 1.56% પહોંચ્યો, છેલ્લા 40 દિવસથી 3% કરતા ઓછો
કુલ 58.13 કરોડ પરીક્ષણો કરવામાં આવ્યા
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 155
પ્રધાનમંત્રીનું કાર્યાલય
પ્રધાનમંત્રીએ અંજારમાં એલએનજી ટર્મિનલ અને પાઈપલાઈનનું ઉદઘાટન કર્યું
પ્રધાનમંત્રી શ્રી નરેન્દ્ર મોદીએ આજે અંજાર ખાતે મુંદ્રા એલએનજી ટર્મિનલ, અંજાર મુંદ્રા પાઈપલાઈન પ્રોજેક્ટ અને પાલનપુર પાલી બાડમેર પાઈપલાઈન પ્રોજેક્ટનું ઉદઘાટન કર્યું.
આ પ્રસંગે સંબોધન કરતા પ્રધાનમંત્રીએ જણાવ્યું કે કચ્છમાં તેમને જે સ્નેહ મળે છે તે અદ્વિતીય છે. તેમણે છેલ્લા 20 વર્ષમાં કચ્છ પ્રદેશમાં જે વિકાસ કાર્યો થઇ રહ્યા છે તેની પ્રશંસા કરી.
તેમણે કહ્યુ કે એલએનજી ટર્મિનલનું ઉદઘાટન એ આજના કાર્યક્રમની હાઈલાઈટ છે. તેમણે ઉમેર્યુ કે ત્રણ એલએનજી ટર્મિનલોનું ઉદઘાટન કરવું એ મારા માટે સૌભાગ્યની વાત છે.
પ્રધાનમંત્રીએ કહ્યુ કે, ગુજરાત, ભારતના એલએનજી કેન્દ્ર તરીકે ઉભરી રહ્યું છે, આનાથી તમામ ગુજરાતીએ ગર્વનો અનુભવ કરવો જોઈએ. કોઇપણ દેશના વિકાસમાં મજબૂત ઊર્જા ક્ષેત્રની જરૂરિયાત હોય છે એ વાતને ખાતરીપૂર્વક જણાવતા પ્રધાનમંત્રીએ કહ્યુ કે જો આપણે ઊર્જાની દ્રષ્ટિએ ગરીબ રહીશું તો આપણે ગરીબીમાંથી બહાર નહિં આવી શકીએ.
પ્રધાનમંત્રીએ કહ્યુ કે લોકોની મહત્વાકાંક્ષાઓ વધી રહી છે અને તેઓ પરમ્પરાગત ઇન્ફ્રાસ્ટ્રક્ચરની સાથે-સાથે આઈ વેઝ, ગેસ ગ્રીડ, વોટર ગ્રીડ અને ઓપ્ટીકલ ફાયબર નેટવર્કની મહેચ્છા રાખે છે.
પ્રધાનમંત્રીએ જણાવ્યું કે પ્રવાસન ક્ષેત્રમાં પુષ્કળ તકો રહેલી છે અને વિશ્વ ભારતમાં આવવા માટે ઉતાવળું બન્યું છે. આપણે કચ્છમાં પણ જોયું છે કે કેવી રીતે સફેદ રણ સમગ્ર વિશ્વનાં લોકો માટે આકર્ષણનું કેન્દ્ર બની ગયું છે, ઉડ્ડયન ક્ષેત્રને વધુ સસ્તું બનાવવા અને જોડાણોને વધુ સારા બનાવવા માટે કેન્દ્ર સરકાર દ્વારા લેવામાં આવેલા પગલાઓ અંગે પણ તેમણે વાત કરી.
પ્રધાનમંત્રીએ તમામ ગામડાઓમાં વીજળીકરણ થાય તે બાબતની ખાતરી કરવા માટેના પ્રયત્નો અને ભારતમાં તમામ ઘરને વીજળી પહોંચાડવા માટે કરવામાં આવતા કાર્યો અંગે પણ વાત કરી હતી. તેમણે ઉમેર્યુ હતુ કે અમે ભારતના સામાન્ય નાગરિકના જીવનમાં ગુણાત્મક પરિવર્તન લાવવા માંગીએ છીએ.
RP
(Visitor Counter : 118
પ્રધાનમંત્રીનું કાર્યાલય
પ્રધાનમંત્રીએ શિક્ષક દિવસ પર શિક્ષકો પ્રત્યે સન્માન વ્યક્ત કર્યુ
પ્રધાનમંત્રી શ્રી નરેન્દ્ર મોદીએ આજે શિક્ષક દિન નિમિત્તે એવા તમામ શિક્ષકોની પ્રશંસા કરી છે જેઓ સપનાને પ્રેરણા આપે છે, ભવિષ્યને આકાર આપે છે અને જિજ્ઞાસાને પ્રજ્વલિત કરે છે.
X પોસ્ટમાં, પ્રધાનમંત્રીએ કહ્યું;
“#TeachersDay પર, અમે એવા તમામ શિક્ષકોની પ્રશંસા કરીએ છીએ જેઓ સપનાને પ્રેરણા આપે છે, ભવિષ્યને આકાર આપે છે અને જિજ્ઞાસાને પ્રજ્વલિત કરે છે.
ગઈકાલે શિક્ષકો સાથેની વાતચીતમાંથી કેટલીક વધુ હાઈલાઈટ્સ.”
CB/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 205.59 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 36,95,835 ડોઝ આપવામાં આવ્યા
ભારતમાં સક્રિય કેસનું ભારણ 1,35,364 થયું
સક્રિય કેસનું ભારણ હાલમાં 0.31% છે
સાજા થવાનો દર હાલમાં 98.50% નોંધાયો
છેલ્લા 24 કલાકમાં 21,595 દર્દીઓ સાજા થયા, કુલ વધીને 4,34,45,624 દર્દીઓ સાજા થયા
છેલ્લા 24 કલાકમાં ભારતમાં 20,551 નવા કેસ નોંધાયા
દૈનિક પોઝિટિવીટી દર 5.14% પહોંચ્યો
સાપ્તાહિક પોઝિટિવીટી દર હાલમાં 4.64% છે
કુલ 87.71 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,00,110 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 128
સ્વાસ્થ્ય અને પરિવાર કલ્યાણ મંત્રાલય
મંત્રીમંડળે ભારત અને કંબોડિયા વચ્ચે આરોગ્ય અને ઔષધી ક્ષેત્રમાં સહયોગ અંગેના સમજૂતી પત્રને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારત અને કંબોડિયા વચ્ચે આરોગ્ય અને ઔષધી ક્ષેત્રમાં સહયોગ અંગેના સમજૂતી પત્ર  પર હસ્તાક્ષરને મંજૂરી આપી છે.
દ્વિપક્ષીય એમઓયુ આરોગ્ય ક્ષેત્રમાં સંયુક્ત પહેલ અને તકનીકી વિકાસ દ્વારા બંને દેશો વચ્ચેના સહયોગને પ્રોત્સાહિત કરશે. તે ભારત અને કંબોડિયા વચ્ચે દ્વિપક્ષીય સંબંધોને મજબૂત બનાવશે. એમઓયુ તેની હસ્તાક્ષરની તારીખથી અસરકારક બનશે અને પાંચ વર્ષ સુધી અમલમાં રહેશે.
બંને સરકારો વચ્ચે સહકારના મુખ્ય ક્ષેત્રોમાં નીચેના મુદ્દાઓ સામેલ છે:
- માતા અને શિશુનું આરોગ્ય;
- કુટુંબ નિયોજન;
- એચ.આઈ.વી / એડ્સ અને ટીબી;
- ડ્રગ્સ અને ફાર્માસ્યુટિકલ્સ;
- તકનીકી સ્થાનાંતરણ;
- જાહેર આરોગ્ય અને રોગશાસ્ત્ર;
- રોગ નિયંત્રણ ;
- તબીબી સંશોધન અને વિકાસ, કંબોડિયાની રાષ્ટ્રીય નૈતિક સમિતિની મંજૂરીને ધ્યાનમાં રાખીને અને ભારતમાં સંબંધિત વિભાગ / મંત્રાલય દ્વારા મંજૂરીને આધિન;
- તબીબી શિક્ષણ;
- જાહેર આરોગ્યના ક્ષેત્રમાં આરોગ્ય માનવબળ વિકાસ;
- ક્લિનિકલ, પેરા-ક્લિનિકલ અને મેનેજમેન્ટ કુશળતામાં તાલીમ; અને
- સહકારના અન્ય કોઈપણ ક્ષેત્ર જેમાં પરસ્પર નિર્ણય લેવામાં આવે.
SD/GP/BT
(Visitor Counter : 73
ગૃહ મંત્રાલય
કેન્દ્રીય ગૃહમંત્રીએ ડૉક્ટર્સ ડે નિમિત્તે તબીબો પ્રત્યે કૃતજ્ઞતા વ્યક્ત કરી અને તેમનો આભાર માન્યો
કેન્દ્રીય ગૃહમંત્રીએ કહ્યું કે, આપણા રાષ્ટ્રને આ પડકારજનક સમયમાં સલામત અને સ્વસ્થ રાખવા માટે તબીબોની પ્રતિબદ્ધતા ખરેખર અપવાદરૂપ છે
શ્રી અમિત શાહે એમ પણ કહ્યું કે, પ્રધાનમંત્રી શ્રી નરેન્દ્ર મોદીના નેતૃત્વ વાળી સરકાર માનવજાતની સેવા કરવા માટે નિઃસ્વાર્થ ભાવે અથાક પ્રયત્નો કરી રહેલા તબીબોની સાથે અડગ રીતે ઉભી છે
હું આપણા દેશના બહાદુર કોરોના યોદ્ધાઓના સ્વાસ્થ્ય અને સલામતી માટે પ્રાર્થના કરું છું, સમગ્ર દેશ તબીબોના સમર્પણ અને ત્યાગને સલામ કરે છે - શ્રી અમિત શાહ
કેન્દ્રીય ગૃહમંત્રીએ તબીબોના પરિવારોનો પણ આભાર માન્યો જેઓ કસોટીના આ સમયમાં તેમને સંપૂર્ણ સહકાર અને નૈતિક મનોબળ આપી રહ્યા છે
આજે ડૉક્ટર્સ ડે નિમિત્તે, કેન્દ્રીય ગૃહમંત્રી શ્રી અમિત શાહે, ટ્વીટના માધ્યમથી ભારતના બહાદુર તબીબો પ્રત્યે કૃતજ્ઞતાની લાગણી વ્યક્ત કરી હતી અને તેમનો ખૂબ જ આભાર માન્યો હતો, જેઓ કોવિડ-19 સામેની લડાઇમાં અગ્ર હરોળમાં રહીને આ લડાઇનો મોરચો સંભાળી રહ્યા છે.
કેન્દ્રીય ગૃહમંત્રીએ ભારપૂર્વક જણાવ્યું હતું કે, આ પડકારજનક સમયમાં રાષ્ટ્રને સલામત અને સ્વસ્થ રાખવા માટે તેમની સર્વોપરી પ્રતિબદ્ધતા ખરેખરમાં અપવાદરૂપ છે.
કેન્દ્રીય ગૃહમંત્રીએ વધુમાં ઉમેર્યું હતું કે, ડૉક્ટર્સ ડે નિમિત્તે રાષ્ટ્ર તેમના સમર્પણ અને ત્યાગને સલામ કરે છે.
શ્રી અમિત શાહે એમ પણ જણાવ્યું હતું કે, પ્રધાનમંત્રી શ્રી નરેન્દ્ર મોદીના નેતૃત્વ વાળી સરકાર માનવજાતની સેવા કરવા માટે નિઃસ્વાર્થ ભાવે અથાક પ્રયત્નો કરી રહેલા તબીબોની સાથે અડગ રીતે ઉભી છે. તેમણે આપણા દેશના આ બહાદુર કોરોના યોદ્ધાઓના સ્વાસ્થ્ય અને સલામતી માટે પ્રાર્થના પણ કરી હતી.
કેન્દ્રીય ગૃહમંત્રીએ આ પ્રસંગે, તમામ તબીબોના પરિવારજનો પ્રત્યે પણ કૃતજ્ઞતાનો ભાવ વ્યક્ત કર્યો હતો જેઓ તબીબોને આવા કસોટીના સમયમાં સતત સંપૂર્ણ સહકાર આપવાનું અને તેમનું નૈતિક મનોબળ વધારવાનું કામ કરી રહ્યા છે.
GP/DS
(Visitor Counter : 172
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં 23 કરોડથી વધુ રસી પૂરી પાડવામાં આવી
રાજ્યો/કેન્દ્રશાસિત પ્રદેશો પાસે રસી આપવા માટે હજી પણ 1.75 કરોડથી વધુ રસી ઉપલબ્ધ
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો/કેન્દ્રશાસિત પ્રદેશોને નિઃશુલ્ક કોવિડ રસી આપીને મદદ કરી રહી છે. આ ઉપરાંત, ભારત સરકાર રાજ્યો/કેન્દ્રશાસિત પ્રદેશો દ્વારા રસીની પ્રત્યક્ષ ખરીદીને પણ સુગમ બનાવતી રહી છે. રસીકરણ ટેસ્ટ, ટ્રેક, ટ્રીટ તેમજ કોવિડ યોગ્ય વલણની સાથે મહામારીના નિયંત્રણ તેમજ સંચાલન માટે ભારત સરકારની વ્યાપક રણનીતિનો એક આંતરિક હિસ્સો છે.
કોવિડ -19 રસીકરણની ઉદાર અને ઝડપી તબક્કા -3 વ્યૂહરચનાનો અમલ 1 મે 2021થી શરૂ થયો છે.
આ વ્યૂહરચના હેઠળ, પ્રત્યેક મહિને ભારત સરકાર દ્વારા કોઈપણ ઉત્પાદકની સેન્ટ્રલ ડ્રગ લેબોરેટરી  દ્વારા માન્ય 50 ટકા રસી લેવામાં આવશે. આ રસીઓ રાજ્ય સરકારોને વિના મૂલ્યે પૂરી પાડવાનું ચાલુ રાખશે, જેમ તે પહેલાથી જ કરતી આવી છે.
ભારત સરકારે મફત કેટેગરી અને સીધી રાજ્ય પ્રાપ્તિ બંને કેટેગરી દ્વારા રાજ્યો/કેન્દ્રશાસિત પ્રદેશોને 23 કરોડ  થી વધુ રસી પૂરી પાડી છે.
તેમાંથી, બગાડ સહિતનો કુલ વપરાશ 21,22,38,652 રસી  થયો છે.
રાજ્યો/કેન્દ્રશાસિત પ્રદેશોમાં હજી પણ રસી આપવા માટે 1.75 કરોડ  થી વધુ કોવિડ રસી ઉપલબ્ધ છે.
આ ઉપરાંત, 2.73 લાખ થી વધુ રસીઓ પ્રક્રિયામાં છે અને રાજ્યો/કેન્દ્રશાસિત પ્રદેશો દ્વારા આગામી ત્રણ દિવસમાં તેની ખરીદી કરવામાં આવશે.
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ રાષ્ટ્રપતિ ભવનમાં સંરક્ષણ અલંકરણ સમારોહમાં હાજરી આપી
પ્રધાનમંત્રી શ્રી નરેન્દ્ર મોદીએ નવી દિલ્હીમાં રાષ્ટ્રપતિ ભવનમાં સંરક્ષણ અલંકરણ સમારોહમાં હાજરી આપી હતી. સમારોહમાં શૌર્ય પુરસ્કાર અને વિશિષ્ટ સેવા પુરસ્કારો એનાયત કરવામાં આવ્યા હતા.
એક ટ્વીટમાં, પ્રધાનમંત્રી શ્રીએ કહ્યું;
"તે સમારંભમાં હાજરી આપી હતી જેમાં શૌર્ય પુરસ્કારો અને વિશિષ્ટ સેવા અલંકાર એનાયત કરવામાં આવ્યા હતા."
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રી એપલના CEO ટિમ કૂકને મળ્યા
પ્રધાનમંત્રી શ્રી નરેન્દ્ર મોદીએ આજે Appleના CEO ટિમ કૂક સાથે મુલાકાત કરી હતી.
Appleના CEO ટિમ કૂકના ટ્વીટના જવાબમાં, પ્રધાનમંત્રીએ કહ્યું;
"તમને મળીને ભારોભાર આનંદ થયો, @tim_cook! વિવિધ વિષયો પર મંતવ્યોનું આદાન-પ્રદાન કરીને અને ભારતમાં થઈ રહેલા ટેક-સંચાલિત પરિવર્તનોને પ્રકાશિત કરીને આનંદ થયો."
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ દેશવાસીઓને ગણેશ ચતુર્થીના પાવન પર્વની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ ગણેશ ચતુર્થીના પાવન પર્વ પર દેશવાસીઓને શુભેચ્છા પાઠવી છે અને સર્વત્ર આનંદ અને સમૃદ્ધિની કામના કરી છે.
એક ટ્વિટમાં પ્રધાનમંત્રીએ કહ્યું કે,
"આપ સર્વેને ગણેશ ચતુર્થીની ખૂબ-ખૂબ શુભકામનાઓ. ગણપતિ બાપ્પા મોર્યા!
ગણેશ ચતુર્થીના પાવન પર્વ પર શુભેચ્છાઓ. ભગવાન શ્રી ગણેશનો આશીર્વાદ હંમેશા આપણા ઉપર રહે. સર્વત્ર આનંદ અને સમૃદ્ધિ રહે તેવી કામના કરું છું."
आप सभी को गणेश चतुर्थी की बहुत-बहुत बधाई। गणपति बाप्पा मोरया!
Greetings on the auspicious festival of Ganesh Chaturthi. May the blessings of Bhagwan Shri Ganesh always be upon us. May there be joy and prosperity all over.
— Narendra Modi  August 22, 2020
SD/GP/BT
(
રેલવે મંત્રાલય
ભારતના રાષ્ટ્રપતિ "રાષ્ટ્રીય ઊર્જા સંરક્ષણ દિવસ" પર "રાષ્ટ્રીય ઊર્જા સંરક્ષણ પુરસ્કાર" એનાયત કર્યા
ભારતીય રેલવેને નવ રાષ્ટ્રીય ઊર્જા સંરક્ષણ પુરસ્કારો - 2022 પ્રાપ્ત થયા
વિજ્ઞાન ભવન, નવી દિલ્હી ખાતે આયોજિત કાર્યક્રમમાં એવોર્ડ આપવામાં આવ્યા હતા
ભારતના માનનીય રાષ્ટ્રપતિ, શ્રીમતી દ્રૌપદી મુર્મુએ આજે  રાષ્ટ્રીય ઊર્જા સંરક્ષણ દિવસ નિમિત્તે નવી દિલ્હીમાં રાષ્ટ્રીય ઊર્જા સંરક્ષણ પુરસ્કારો, રાષ્ટ્રીય ઊર્જા કાર્યક્ષમતા ઇનોવેશન એવોર્ડ્સ અને રાષ્ટ્રીય પેઇન્ટિંગ સ્પર્ધાના પુરસ્કારો એનાયત કર્યા. આ પ્રસંગે, ભારતીય રેલવેને વર્ષ 2022 માટે નવ રાષ્ટ્રીય ઊર્જા સંરક્ષણ પુરસ્કારો એનાયત કરવામાં આવ્યા હતા. આ પુરસ્કારો વિજ્ઞાન ભવન, નવી દિલ્હી ખાતે ભારત સરકારના પાવર મંત્રાલયના નેજા હેઠળ બ્યુરો ઓફ એનર્જી એફિશિયન્સી દ્વારા આયોજિત સમારોહમાં આપવામાં આવ્યા હતા. આ પુરસ્કારો વર્ષ 2022 દરમિયાન શ્રેષ્ઠ ઊર્જા વ્યવસ્થાપન પદ્ધતિઓ માટે જાહેર કરવામાં આવ્યા છે
સાઉથ સેન્ટ્રલ રેલવેને રેલવે સ્ટેશન કેટેગરીમાં એનર્જી કન્ઝર્વેશન મેઝર્સ માટે પ્રથમ અને બીજું ઇનામ મળ્યું. કાચેગુડા સ્ટેશન માટે પ્રથમ ઇનામ આપવામાં આવ્યું હતું. બીજું ઇનામ ગુંટકલ રેલવે સ્ટેશનને આપવામાં આવ્યું હતું. કાનપુર સેન્ટ્રલ રેલવે સ્ટેશન , રાજમુદ્રી રેલવે સ્ટેશન , તેનાલી રેલવે સ્ટેશન  ને પ્રમાણપત્ર ઓફ મેરિટ એનાયત કરવામાં આવ્યા હતા.
બિલ્ડીંગ કેટેગરી હેઠળ, નોર્થ વેસ્ટર્ન રેલવેના અજમેર વર્કશોપને પ્રથમ પુરસ્કાર એનાયત કરવામાં આવ્યો હતો. રેલવે હોસ્પિટલ ગુંટકલ , ઇલેક્ટ્રિક ટ્રેક્શન ટ્રેનિંગ સેન્ટર, વિજયવાડા  અને ડિવિઝનલ રેલવે હોસ્પિટલ, પ્રતાપનગર  ને પ્રમાણપત્ર ઓફ મેરિટ એનાયત કરવામાં આવ્યા હતા.
આજે રજૂ કરાયેલા પુરસ્કારોની વિગતો નીચે મુજબ છે -
પરિવહન શ્રેણી / રેલવે સ્ટેશન ક્ષેત્ર:
કાચેગુડા રેલવે સ્ટેશને પ્રથમ પુરસ્કાર જીત્યો
ગુંટકલ રેલવે સ્ટેશને બીજું ઇનામ જીત્યું
કાનપુર સેન્ટ્રલ રેલવે સ્ટેશને મેરિટનું પ્રમાણપત્ર જીત્યું
તેનાલી રેલવે સ્ટેશને મેરિટનું પ્રમાણપત્ર જીત્યું
રાજમુદ્રી રેલવે સ્ટેશન  એ મેરિટનું પ્રમાણપત્ર જીત્યું
બિલ્ડીંગ કેટેગરી / સરકારી ઈમારતો સેક્ટર:
ઉત્તર પશ્ચિમ રેલવેના અજમેર વર્કશોપને પ્રથમ પુરસ્કાર મળ્યો.
રેલવે હોસ્પિટલ / ગુંટકલ  એ મેરિટનું પ્રમાણપત્ર જીત્યું
ઇલેક્ટ્રિક ટ્રેક્શન ટ્રેનિંગ સેન્ટર , વિજયવાડા  એ મેરિટનું પ્રમાણપત્ર જીત્યું.
ડિવિઝનલ રેલવે હોસ્પિટલ, પ્રતાપનગર  એ મેરિટનું પ્રમાણપત્ર જીત્યું.
રેલવે સતત ઊર્જા સંરક્ષણના વિવિધ પગલાં જેમ કે ઊર્જા કાર્યક્ષમ LED લાઇટિંગ અને અન્ય પગલાં લાગુ કરી રહી છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 149
સૂક્ષ્મ, લઘુ અને મધ્યમ ઉદ્યોગ મંત્રાલય
CoEK 11મી સપ્ટેમ્બર, 2022ના રોજ NIFT ગાંધીનગર ખાતે એક પ્રદર્શન અને ફેશન શો 'અહેલી ખાદી'નું આયોજન કરશે
ખાદી ફોર ફેશન
ખાદી ફોર નેશન
ખાદી ફોર ટ્રાન્સફોર્મેશન
ખાદીને એક ફેશન ફેબ્રિક તરીકે સ્થાન આપવા માટે પ્રધાનમંત્રી શ્રી નરેન્દ્ર મોદીનું મુખ્ય આહ્વાન સેન્ટર ઓફ એક્સેલન્સ ફોર ખાદી નો મુખ્ય ઉદ્દેશ્ય છે. બધા માટે, ખાસ કરીને આપણા સમાજના માર્ગદર્શક - યુવાનો માટે ખાદીને પ્રોત્સાહન આપવાનો પ્રધાનમંત્રીશ્રીનો સતત પ્રયાસ રહ્યો છે.
યુવા પ્રેક્ષકો અને વૈશ્વિક બજાર સુધી પહોંચવાના હેતુ સાથે, નેશનલ ઇન્સ્ટિટ્યૂટ ઑફ ફેશન ટેક્નોલોજીના સહયોગથી ખાદી અને ગ્રામોદ્યોગ કમિશન  ને સમર્થન આપવા માટે MSME મંત્રાલય દ્વારા ખાદી માટે સેન્ટર ઑફ એક્સેલન્સ  ની કલ્પના કરવામાં આવી હતી. હબ તરીકે દિલ્હીની હબ તરીકે અને સ્પોક્સ મોડલ તરીકે બેંગલુરુ, ગાંધીનગર, કોલકાતા અને શિલોંગનું સેટ અપ કરવામાં આવ્યું છે.
CoEK રવિવાર, 11મી સપ્ટેમ્બર 2022ના રોજ સાંજે 6:00 કલાકે તાના રીરી ઓડિટોરિયમ, NIFT ગાંધીનગર ખાતે એક પ્રદર્શન અને ફેશન શો 'અહેલી ખાદી' રજૂ કરી રહ્યું છે.
KVICના અધ્યક્ષ શ્રી મનોજ ગોયલ મુખ્ય અતિથિ તરીકે હાજરી આપીને આ શોનું આકર્ષણ વધારશે. આ શોમાં KVIC અધિકારીઓ, શિક્ષણવિદો, ડિઝાઇનર્સ, ઉદ્યોગના સભ્યો અને વિદ્યાર્થીઓ હાજરી આપશે.
અહેલી એટલે કે શુદ્ધ કે જે વાસ્તવિક ખાદી પૂરી પાડવા માટે CoEKની શોધમાંથી ઉદ્દભવ્યું છે, જે ખાદી સંસ્થાઓ પાસેથી સીધા જ પેઢીના ગ્રાહકો માટે ડિઝાઇન કરવા માટે પ્રાપ્ત થાય છે. CoEK ડિઝાઇનરોએ એથનિક, ફ્યુઝન, વેસ્ટર્ન અને કેઝ્યુઅલ લુકથી માંડીને વસ્ત્રો અને સાડીઓના છ અલગ-અલગ કલેક્શન ડિઝાઇન કર્યા છે. ઉત્કૃષ્ટ ખાદીમાં મૂલ્યવર્ધન માટે હેન્ડ એમ્બ્રોઇડરી, સ્ટીચ ડિટેલિંગ અને હેન્ડ બ્લોક પ્રિન્ટિંગનો ઉપયોગ કરવામાં આવ્યો છે.
ખાદીને વૈશ્વિક સ્તરે સ્થાન આપવા માટે ભારતીય હસ્તકલાને આંતરરાષ્ટ્રીય દેખાવ સાથે જોડીને વિવિધ વજનના ખાદી કાપડ અને યાર્ન સાથે હોમ લિનન કલેક્શન ડિઝાઇન કરવામાં આવ્યું છે. આ ઉત્પાદનોમાં કુશન કવર, રનર્સ અને ટેબલ લેનિનનો સમાવેશ થાય છે.
CoEKનો ઉદ્દેશ્ય ખાદીને સંબંધિત, ઉચ્ચ ડિઝાઇન સ્તરે પ્રમોટ કરવાનો અને પિચ કરવાનો છે, તે ઘર અને વસ્ત્રોના ક્ષેત્રમાં બિન-બાયોડિગ્રેડેબલ બિનટકાઉ ઉત્પાદનને બદલવા માટે પર્યાવરણીય રીતે ટકાઉ ફેબ્રિક તરીકે ખાદીના ઉપયોગને પ્રોત્સાહિત કરવા માંગે છે.
yp/gp/jd
(Visitor Counter : 136
મંત્રીમંડળ
મંત્રીમંડળે ભારત અને રશિયા વચ્ચે માર્ગ પરિવહન અને માર્ગ ઉદ્યોગ ક્ષેત્રે બંને પક્ષો વચ્ચેના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે આજે ભારત અને રશિયા વચ્ચે માર્ગ પરિવહન અને માર્ગ ઉદ્યોગ ક્ષેત્રે બંને પક્ષો વચ્ચેના સમજૂતી કરારને મંજૂરી આપી છે. આ સમજૂતી કરાર પર રશિયાના પ્રમુખની આગામી મુલાકાત દરમિયાન હસ્તાક્ષર થશે.
પરિવહન અને ધોરી માર્ગોના ક્ષેત્રે ઔપચારિક મંચ વિકસાવવા અને સુસ્થાપિત કરવા બંને દેશો વચ્ચે માર્ગ પરિવહન અને માર્ગ ઉદ્યોગ ક્ષેત્રે બંને પક્ષો વચ્ચેના સમજૂતી કરાર પર સંયુક્તપણે પરામર્શ થશે અને બંને દેશો તેને આખરી ઓપ આપશે.
માર્ગ પરિવહન અને માર્ગ ઉદ્યોગ ક્ષેત્રે બંને પક્ષો વચ્ચેના સમજૂતી કરારથી પરસ્પર સહયોગને કારણે બંને દેશોને લાભ થશે. રશિયા સાથે વધુ સહયોગ, વિનિમય અને સહયોગને કારણે લાંબા ગાળા માટે અસરકારક અને દ્વિપક્ષી સંબંધો સ્થાપવાની બાબતને વેગ મળશે અને માર્ગ પરિવહન અને માર્ગ ઉદ્યોગ ક્ષેત્રે તથા ઉપરાંત ઈન્ટેલિજન્ટ ટ્રાન્સપોર્ટ સિસ્ટમ  બાબતે સંવાદ અને સહયોગ સ્થપાશે. આ કારણે દેશમાં રોડ ક્ષેત્રે માળખાગત સુવિધાઓના આયોજન અને વહિવટમાં તથા રોડ નેટવર્ક વ્યવસ્થાપન, પરિવહન નીતિ, બાંધકામ માટેની ટેકનોલોજી અને ધોરણો ઘડવામાં તથા ધોરી માર્ગોના સંચાલનમાં પણ મદદ મળશે અને આ કરાર બંને દેશો વચ્ચે પરસ્પર સંબંધો વિકસાવવામાં પણ સહાયક બનશે.
પૂર્વભૂમિકાઃ
ભારત અને રશિયા લાંબા ગાળાથી સંબંધો ધરાવે છે. અને વ્યુહાત્મક ભાગીદારીના સ્તરે પણ મજબૂત સહયોગ સ્થપાયો છે. રશિયાએ ઉપગ્રહ આધારિત ટોલીંગ સોલ્યુશન્સ વિકસાવ્યાં છે. સમાન પ્રકારે તેમણે ક્રેશ રિપોર્ટીંગ/મોનિટરીંગ સિસ્ટમ બાબતે એડવાન્સ્ડ ઈન્ટેલીજન્ટ ટ્રાફિક મેનેજમેન્ટ સિસ્ટમ પણ અપનાવી છે. ટેકનોલોજી અપનાવવામાં રશિયાના પૂરવાર થયેલા અનુભવને ધ્યાનમાં લેતાં ઘનિષ્ઠ પરામર્શ વડે આવી ઉત્તમ પ્રણાલીમાંથી શિખવાનો પણ લાભ મળશે. ભારત ઝડપભેર પોતાના ધોરીમાર્ગમાં વૃદ્ધિના માર્ગે આગળ વધી રહ્યું છે. માર્ગોની મળખાગત સુવિધાઓનો સંપૂર્ણ ઉપયોગ કરવા માટે ટેકનોલોજી અપનાવવાનુ આવશ્યક બની રહે છે, જેથી પરિવહન ક્ષેત્રે ઉત્પાદકતા અને સલામતિમાં વધારો થઈ શકે. આનાથી સરેરાશ પરિવહન ખર્ચ ઘટાડવામાં પણ મદદ મળશે. ભારત જ્યારે મોટા પાયે ધોરી માર્ગો અને એક્સપ્રેસ-વેની માળખાગત સુવિધાઓ વિસ્તારવાનુ કામકાજ હાથ ધરી રહ્યું છે ત્યારે રશિયાના અનુભવનો લાભ મળશે. બંને દેશો વચ્ચેની આ ભાગીદારી સંચાલનના સ્તરે તથા બંને દેશો જેના સભ્ય હોય તેવી અને તે સાથે સંકળાયેલા આંતરરાષ્ટ્રીય સમૂહો અને મંચો પર પૂરક બાબતોમાં પણ પરામર્શની તક પૂરી પાડશે.
RP
(Visitor Counter : 174
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 220.4 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 2,11,833 ડોઝ આપવામાં આવ્યા
ભારતમાં સક્રિય કેસનું ભારણ 1,842 થયું
સક્રિય કેસનું ભારણ હાલમાં 0.01% છે
સાજા થવાનો દર હાલમાં 98.81% નોંધાયો
છેલ્લા 24 કલાકમાં 108 દર્દીઓ સાજા થયા, કુલ વધીને 4,41,50,057 દર્દીઓ સાજા થયા
છેલ્લા 24 કલાકમાં ભારતમાં 109 નવા કેસ નોંધાયા
દૈનિક પોઝિટિવીટી દર 0.07% પહોંચ્યો
સાપ્તાહિક પોઝિટિવીટી દર હાલમાં 0.08% છે
કુલ 91.53 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 1,48,464 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 97